МЕТОДИКА ЗА ОЦЕНКА И КЛАСИРАНЕ НА ОФЕРТИ

За избор на изпълнител на: **„Доставка и монтаж на обзавеждане и техническо оборудване за детските градини в Община Садово”**

Методиката за оценка на оферти е инструмент за комплексна оценка и класиране на оферти, изчислена на база техническата и финансова оценка на офертите, **като критерият** **е „Икономически най-изгодната оферта”**.Класирането на офертите се извършва по низходящ ред на получената комплексна оценка, като на първо място се класира офертата с най-висока оценка.

**ЕТАПИ НА ИЗВЪРШВАНЕ НА ОЦЕНКАТА:**

1. **Предварителна проверка**

Комисията може по всяко време да проверява заявените от кандидатите данни, да иска разяснения относно офертата и представените към нея документи, както и да изисква писмено представяне в определен срок на допълнителни доказателства за обстоятелствата, посочени в офертата.

1. **Административна проверка**

Преди началото на подробното оценяване на офертите комисията извършва предварителна проверка за комплексността на подадените оферти и съответствието им с изискванията, обявени в документацията за участие.

При предварителната оценка се проверява наличието на всички необходими документи за участие в процедурата. Комисията писмено уведомява участниците за липсващи документи или за констатирани нередности, посочва точно вида на документа или документите, които следва да се представят допълнително и определя срок за представянето им. Срокът е еднакъв за всички участници и не може да бъде по-дълъг от 5 дни, считано от датата на получаване на писмено уведомяване. В случай че даден участник не предостави в срок изисканите документи, същият се отстранява от настоящата процедура за избор на доставчик.

Участници, чиито оферти са непълни и/или не покриват поставените минимални изисквания, ще бъдат отстранени и техните оферти няма да бъдат оценени и класирани.

Комисията за оценка проверява финансовите оферти за аритметични грешки. Всички аритметични грешки се поправят, без това да е в ущърб на участника.

Цената се образува като сума от единичните цени на компонентите, умножени по количествата, описани в приложенията към настоящата документация.

На оценка подлежи сумата от получената обща стойност на доставката и монтажа, предмет на настоящата процедура.

В случай, че участникът не е предложил единични цени за всеки вид от посочените в Офертата номенклатурни позиции, същият ще бъде отстранен от участие на основание непълна оферта. Оферти, надвишаващи максималния индикативен бюджет се отхвърлят.

1. **Проверка за съответствие с минималните технически изисквания**

Преди същинското оценяване на офертите ще бъде извършена проверка за съответствие на подадените документи от кандидата с техническите изисквания Възложителя.

 В случай че дадена оферта не покрива заложените технически изисквания, тя ще бъде отхвърлена като административно недопустима.

**\*Забележка:** Поставените от Възложителя минимални изисквания като критерии за подбор не се отнасят и не се прилагат за Участници, които имат статут на специализирани предприятия или кооперации на хора с увреждания, както и за Участници - Обединения, в които участват само такива лица

1. **Оценка на офертите по критерий „икономически най-изгодна оферта”**
2. **Показатели и тежест в комплексната оценка на офертите**

Икономически най-изгодната оферта се установява като се съпоставят цена, срок за изпълнение и гаранционни условия при съотношение 60:30:10. Оценителната комисия или членовете й нямат право при никакви обстоятелства да подменят скалата за оценяване. Офертите ще бъдат оценявани по даден критерий една след друга.

В следващата таблица са показани съответните показатели с относителните им тежести:

|  |  |
| --- | --- |
| **Показател - П**(наименование) | **Относителна тежест** |
| **1** | **2** |
| 1. Предложена цена - (в български лев без ДДС) – **П1**
 | 60 % (0,60) |
| 1. Срок на изпълнение (в календарни дни)– **П2**
 | 30 % (0,30) |
| 1. Гаранционен срок – **П3**
 | 10 % (0,10) |

**2. Указания за определяне на оценката по всеки показател и на комплексната оценка**

**Показател 1 (П1)** – **“Предложена цена”** (в български лев без ДДС) с относително тегло в комплексната оценка 60 % и максимален брой 60 точки.

Максималният брой точки получава офертата с предложена най-ниска цена. Точките на останалите участници се определят в съотношение към най-ниската предложена цена по следната формула:

 Цmin

П1 = \_\_\_\_ x 60

 Цn

Където:

* „Цmin” е стойност на офертата на участника предложил най-ниска обща стойност;
* „Цn ”е стойност на офертата на n-я участник.

**Показател 2 (П2) – „Срок за изпълнение”** (в работни дни) с относително тегло в комплексната оценка 30 % и максимален брой 30 точки.

Максималният брой точки получава офертата с предложен най-кратък срок за изпълнение (в календарни дни). Точките на останалите участници се определят в съотношение към най-краткия срок за доставка и монтаж по формулата:

 СИmin

П2 = \_\_\_\_\_ x 30

 СИn

Където:

* „СИmin” е най-краткият срок за изпълнение;
* „СИn” е срокът за изпълнение, предложен от n-я участник;

**Показател 3 (П3) – „Гаранционен срок” (в месеци)** с относително тегло в комплексната оценка 10% и максимален брой 10 точки. Максимален брой точки получава офертата, която е с предложение за най –добри условия по отношение на гаранционното обслужване. Точките по показателя се изчисляват, като сума (С) от точки посочените в Таблица 1.

***Таблица 1.***

|  |  |  |  |
| --- | --- | --- | --- |
| **№** | **Гаранционен срок** | **Параметри** | **Точки** |
| 1. | Гаранционен срок за \*оборудване и \*\*обзавеждане | 30 месеца – включително и повече за оборудване | 50 |
| 24 месеца – включително и повече за обзавеждане | 50 |
| От 18 до 30 месеца за оборудване | 30 |
| От 12 месеца до 24 месеца за обзавеждане | 30 |
| От 12 до 18 месеца – включително за оборудване | 10 |
| От 6 до 12 месеца – включително за обзавеждане | 10 |
| **Максималния брой точки по показателя ГУ е 100 точки** |

Точки на n-тия участник се получават по следната формула.

 **П3=**  СГУ х 0,10

Където:

* СГУn е сума от точките по показател „Гаранционен срок”
* “0,10” е относителното тегло на показателя **П3**.

Комплексната оценка (КОД) на офертите за избор на изпълнител на: „Доставка и монтаж на обзавеждане и техническо оборудване за детските градини в Община Садово”, се изчислява като сума от индивидуалните оценки по предварително определените показатели, както следва:

**КОД = П1 + П2 + П3**

В случай, че двама или повече кандидати съберат равен брой точки, приоритет получава участникът, предложил по-добри условия по Показател 3 – „Гаранционен срок”. Участникът, класиран от Комисията на първо място, се определя за изпълнител по настоящата процедура.

**\*Под „оборудване“ в настоящата методология се включват предметите от редове 1-2 (включително) от Техническа спецификация.**

**\*\*Под „обзавеждане“ в настоящата методология се включват предметите от редове 3-13 (включително) от Техническа спецификация.**